Sheja Dzo Chapter 2.2 Wylie
This file was typed by Phinjo Sherpa at Rangjung Yeshe Translations & Publications office in Boudhanath, Nepal. Thanks for the sponsorship to Peter ___ and Christoph ___, two student of Khenpo Tsultrim Gyamtso Rinpoche.
There is still need for more spellcheck and hyperlinks. Erik Pema Kunsang
Sheja Dzo Chapter 2.2 volume1 (page 290)
2. ston pa mdon par rdzogs par 'tshad rgya ba'i bzhid pa tha dad pa'i skabs/ skabs gnyis pa de bzhin gshegs pa 'tshang rgya ba'i tshul bshad pa la gnyis/ mdor bstan/ rgyas bshad do/
/dang po ni/ bde gshegs 'tshang rgya'i tshul la lugs gsum ste/ /bdag cag gi ston mchog bde bar gshegs pa nyid mngon par rdzogs par 'tshang rgya ba'i tshul la'ng theg dman theg chen gsang sngags kyi sde snod las 'byung ba'i lugs srol gsum yod do/
/ste zhes pa lhag bcas kyi sgras mtshams sbyar ba'o/
/gnyis pa la gsum/ theg dman nyan thos kyi 'dod pa/ theg pa chen po ba rnams kyi bzhed pa/ gsang sngags rdo rje theg pa'i tshul las 'byung ba'o/
/dang po ni/ nyan thos pa rnams grangs med gsum gyi mthar/ /bskal pa brgya yis mtshan dpe'i rgyu bsgrubs te/ dga' ldan gnas 'khrungs mdzad pa bcu gnyis bstan / /tshogs lam chen po'i rten la rdor gdan du/ /bzhugs pa tshun chad so skye 'ching ldan te/ /stan thog gcig la lam bzhi mthar phyin mdzad/ /zad dang mi skye shes pas sangs rgyas 'dod/ /de la nyan thos pa
Sheja Dzo Chapter 2.2 volume1 (page 291)
rnams kyis gong du smos pa ltar grangs med gsum du tshogs bsags pa'i mthar sangs rgyas skar rgyal la tshigs bcad gcig gis zhag bdun bar ma chad du bstod pas bskal pa dgu'i tshogs 'dums/ de nas bskal pa 'di'i sangs rgyas 'od srungs bsnyen bkur ba yan chad la bskal pa dgu bcu go gcig ste bskal chen brgyar mtshan dpe'i rgyu bsgrubs nas dga' ldan gyi gnas su lha'i bu dam pa tog dkar por sku 'khrungs shing/ de (om 67 na) nas dga' ldan gyi gnas nas 'pho ba sogs mdzad pa bcu gnyis bstan pa ste/ de'ang srid pa tha ma pa rgyal bu don grub kyi dus grangs med gsum gyis tshogs rdzogs kyang tshogs lam chen po'i rten tsam yin cing/ de nas rdo rje'i gdan la bzhugs pa tshun chad so so'i skye bo 'ching ba kun ldan yin la/ byang chub kyi shing drung du srod la bdud dpung bye ba phrag so bdun btul/ stan thog gcig de kho nar bden bzhi mi rtag sogs bcu drug rtogs pa'i lam gyis sbyor mthong sgom pa mi slob pa'i bar lam bzhi mthar phyin par mdzad cing/ zad pa dang mi skye ba shes pas sangs rgyas pa dang/ de'i sngon du ring 'phur skyes dang lhag spyod las 'jig rten pa'i bsam gtan gyi man ngag blangs te srid rtsi'i snyoms 'jug man chad la 'dod chags dang bral zin pa'i chags bral sngon song gi sangs rgyas yin par 'dod do/
/gnyis pa ni/ theg chen kha cig phal cher mthun par smra/ /theg chen thun mong ba kha cig gis kyang sa lam gyi khyad par cung zad ma gtogs gong smos nyan thos kyi lugs de dang phal cher mthun par smra ba yod de yon tan yongs su bkod pa'i mdo las/ ngas bla na med pa'i byang chub tu sems dang po bskyed pa nas bzung ste bskal pa chen po grangs med pa gsum du brtson pa chen pos tshogs bsags shing/ tshe lo brgya pa'i tshe sems can long ba 'dren pa med pa
Sheja Dzo Chapter 2.2 volume1 (page 292)
rnams la gzigs te/ dzambu'i gling 'di nyid du sangs rgyas te chos kyi 'khor lo bsam gyis mi khyab pa yongs su bskor ro/
/zhes pas so/
/gzhan du bskal pa dpag med sngon rol nas/ /dbang po'i tog sogs rgyal bar gyur par gsungs/ /gzhan du nges pa'i don kho na'i dbang du byas na bskal pa dpag tu med pa'i gong du mngon par rdzogs par sangs rgyas zin pa yin te/ yab sras mjal ba'i mdor/ sngon 'das pa'i dus bskal pa (om 67 ba) dpag tu med pa'i gong rol tu 'jig rten khams gdgaa'i klung gi bye ma snyed kyi zhing gcig tu gyur pa der de bzhin gzhegs pa dbang po'i tog ces bya bar sangs rgyas nas sems can gyi don mdzad de mya ngan las 'das nas/ slar yang de 'og tu sangs rgyas pa'i tshul bsam gyis mi khyab pa bskal pa 'di'i bar du bstan cing/ da dung yang so so skye bo sems dang po bskyed pa nas bzung ste/ sangs rgyas pa'i tshul 'khor ba ma stong bar du mdzad do zhes pa nas/ dpa' bo chen po thabs mkhas te/ /sems can yongs su smin mdzad phyir/ /bye ba phrag brgyar rgyal ba nyid/ /sangs rgyas nyid du bstan gyur kyang/ /da dung yang ni 'dren pa khyod/ /sangs rgyas mang po ston par mdzad/ /ces dang/ padma dkar po las/ rigs kyi bu nga ni bskal pa bye ba khrag khrig brgya stong mang po'i gong rol tu mgnon par rdzogs par sangs rgyas so zhes dang/ rgyud de nyid bsdus pa las/ bcom ldan 'das bskal pa bsam gyis mi khyab par mngon par rdzogs par sangs rgyas nas shaakya'i rigs su skye ba ston par mdzad do/
/zhes sogs 'byung ngo/
/dang por tshogs sbyor gnyis par gcig nas bdun/ /gsum par dag pa gsum bgrod srid mtha' la/ /'og min 'od zer dbang nod rdor ting skyes/ /longs skur 'tshang rgyas sprul pas don mdzad mthun/ /de la theg chen pa rnams kyi lugs su grangs med dang po tshogs lam dang sbyor lam nges 'byed cha
Sheja Dzo Chapter 2.2 volume1 (page 293)
bzhi bgrod/ gnyis par sa dang po nas bdun pa'i bar dang/ gsum pa'i skabs su dag pa sa gsum bgrod nas srid pa tha ma pa'i skabs su 'og min du phyogs bcu'i rgyal ba rnams las 'od zer chen po'i dbang bskur nod cing rdo rje lta bu'i ting nge 'dzin skyes te longs spyod rdzogs pa'i skur (om 68 na) sangs rgyas nas ring por ma lon par sprul pa'i gzugs gyis rdo rje'i gdan du 'tshangs rgya ba'i tshul bstan te 'gro ba'i don mdzad par bzhed pa mthun par 'byung ngo/
/'og min du 'tshang rgya ba'i tshul la bzhed pa gnyis te/ kha cig 'og min stug po bkod pa'i zhing du sangs rgyas pa'i rjes la gtsang gnas kyi 'og min du 'tshang rgya ba'i tshul bstan par bzhed de/ lang kar gshegs pa las/ gtsang ma'i ris dag spangs pa yi/ /'og min gnas mchog nyams dga' bar/ /yang dag sangs rgyas der sangs rgyas/ /sprul pa po gcig 'dir sangs rgyas/ /zhes dang/ 'dod pa'i khams dang gzugs med du/ /sangs rgyas mngon par sangs mi rgya/ /gzugs kyi khams kyi 'og min du/ /'dod chags bral khyed der sangs rgya/ /zhes pa'i lung snga phyi'i dgongs pa gung sbrel bar mdzad do/
/slob dpon ngag dbang grags pas/ dpal ldan stug po bkod pa nyid du don dam thugs chud cing/ /dga' ldan skye bo'i don mdzad phyir ni dam pa tog dkar gyur/ /de nas 'dir ni 'gro ba'i don du shaakya'i tog gyur gang/ /'chi bdag las rgyal sgyu ma kun ston de ni rgyal gyur cig /ces stug po bkod par sangs rgyas nas dga' ldan du skye ba bzhes par gsungs pa'ng mi 'gal te longs sku brnyes zin nas gcig dang du ma'i cho 'phrul mtha' yas pa la mnga' mdzad pa'i phyir ro/
/'ga' zhig lung gong ma'i ngos 'dzin mtsang ris las gong du spags pa'i 'og min la ngos 'dzin cing thog mar de nyid kho nar sangs rgyas par bzhed pa'ng snang ngo/
/
Sheja Dzo Chapter 2.2 volume1 (page 294)
gsum pa la bzhi/ bya spyod kyi lugs/ rnal 'byor rgyud kyi lugs/ rnal 'byor bla med kyi lugs/ zhar byung 'og min gyi rnam grangs bshad pa'o/
/dang po ni/ rdo rje theg pa bya ba'i rgyud las ni/ /me tog kun tu ston las sngags thos nas/ /spyod pa spyad mthar dga' ldan nas sprul sogs/ /theg chen spyi dang spyod rgyud khyad par (om 68 ba) mthun/ /rgyal ba 'tshang rgya ba'i tshul rdo rje theg pa'i bka' srol gsar rnying rnams las mi 'dra ba mang du gsungs pa'i gtso bor/ bya ba'i rgyud las/ dang por thugs bskyed nas de bzhin gshegs pa me tog kun tu ston pa'i spyan sngar sngags thos te sngags kyi spyod pa spyad pa'i sgo nas grangs med gsum du tshos bsags shing/ dam pa tog dkar po nas 'phos pa zas gtsang gi sras su gyur nas sangs rgyas pa sott theg chen spyi dang bshad srol rags par mthun zhing/ spyod rgyud las/ sems bskyed de sngags kyi spyod pa spyad nas sa bcu mgnon du byas shing 'og min du longs skur sangs rgyas pa'i tshul bstan par bshad pa sogs theg chen spyi dang khyad par du mthun no/
/gnyis pa la gsum gyi dang po/
de nyid bsdus par don grub snying po la/ /bzhugs tshe sangs rgys mthus bskul ting 'dzin las/ /bzhengs te dbang bskur brnyes nas mngon byang chub/ /rnal 'byor rgyud de nyid bsdus pa nas/ byang chub sems dpa' don grub byang chub kyi snying por bzhugs pa la sangs rgyas rnams kyis bskul nas/ mi gyo ba'i ting nge 'dzin las bzhengs te sems bskyed cing de bzhin gshegs pa thams cad kyis dbang bskur nas mgnon par rdzogs par sangs rgyas par bshad do/
/gnyis pa/ shaakya bshes gnyen dka' thub mdzad pa'i tshe/ /ye shes sku lus 'og min gshegs pa la/ /rgyal bas dbang bskur mngon sangs rgyas pa
Sheja Dzo Chapter 2.2 volume1 (page 295)
dang/ slob dpon shaakya bshes gnyen sogs kyis zas gtsang gi sras chu bo nee rnydza na'i 'gram du dka' thub mdzad pa'i tshe sangs rgyas rnams kyis bskul bas/ ye shes kyi lus 'og min du byon pa la sangs rgyas rnams kyis dbang bskur te sangs rgyas nas/ slar rnam smin gyi lus la zhugs nas sprul skur 'tshang rgya tshul bstan par bshad pa dang mthun par/ bod du'ng lo chen (om 69 na) rin bzang dang/ dgyes rdor gyi 'grel byed kha cig bzhed la/ de ltar yang sangs rgyas ye shes zhabs kyi grol ba'i thig le las/ ci phyir shaakya thub pa yis/ /grangs med gsum du tshogs bsags kyang/ /'di don ma rtogs nee rnydzar/ /ci yang ma yin ting 'dzin gnas/ /de tshe phyogs bcu'i bde gshegs kyis/ /thal byung blo can de bzlog ste/ /nam mkha'i dbyings ltar rnam dag pa'o/
/zab gsal gnyis med rab bstan pas/ /nam phyed dus na rgyal ba ltar/ /de nyid bsgoms pas tho rangs dus/ /skad cig gis ni yang dag rtogs/ /'gro ba 'dusl bar bya ba'i phyir/ /byang chub snying por bzhugs nas kyang/ dpung chen bdud rnams rab bcom ste/ /sems can gzung bar bya don du/ /chos kyi 'khor lo bskor ba'o/
/zhes dang/ snga 'gyur gyi rgyud sgyu 'phrul bla ma las kyang/ don grub dka' thub lus can la/ /phyogs bcu'i rgyal ba sprin bzhin du/ /'dus pas longs spyod don gyi phyir/ /srod dang tho rangs dus nyid du/ /nyi zla za ba'i dbang byin nas/ /rol pa'i ka ra bstan pa yis/ /de bzhin de bzhin gshegs pa'o/
/zhes gsungs so/
gsum pa/ kun snying srid pa tha mar rgyal rnams las/ /dbang thob grangs med sngon rol sangs rgyas te/ /slar yang shaakya'i rigs su ston par bzhed/ /yo ga'i shing rta chen po slob dpon kun dga' snying pos/ rgyal bas sems bskyed nas grangs med gsum du tshogs bsags te bsam gtan dang
Sheja Dzo Chapter 2.2 volume1 (page 295)
gzugs med sogs kyi ting nge 'dzin thams cad bkyed cing srid pa tha ma par mdzad/ sangs rgyas rnams las dbang bskur ba thob cing bskal pa mang po'i sngon rol tu sangs rgyas nas slar shaakya'i rigs su skye ba bstan par bshad pa legs te/ rtse mor/ bskal pa grangs med sngon du ni/ /bcom ldan byang chub mdzad pa gang/ /zhes dang/ rdo rje snying po rgyan gyi rgyud (om 69 ba) las/ de nas bcom ldan 'das shaakya thub pas de dag gis gsol btab pa'i tshig nye bar gsan nas/ 'og min gyi gnas nas byon te dga' ldan gyi gnas su bzhutt nas dga' ldan gyi ris kyi lha'i bu rnams la chos bstan nas zas btsang gi rigs la mngon par gzigs te/ zhes so/
/gsum pa bla med kyi lugs ltar na/ bla med nges don srid mtha'i byang sems zhig /'og min chen por thun min zab lam gyi/ /nye rgyus rdo rje 'chang gyur sprul pa'i sku/ sangs rgyas tshe na'ng nye rgyus bgrod par gsungs/ /rnal 'byor bla med chen po pha ma gnyis med kyi rgyud rnams kyi dgongs pa dang bstun slob dpon so so'i bshad tshul mang yang spyi tsam du snang tshul dang bstun pa shaakya bshes gnyen ltar 'chad pa'ng yod kyang/ nges don du srid pa tha ma'i byang sems su gyur pa zhig gnas 'og min chen por lam thun mong ma yin pa'i zab lam gyi nye rgyu la brten nas mgnon par byang chub pa lnga la sogs pas rdo rje 'chang nyid du sangs rgyas par gyur cing/ slar sprul pa'i sku 'dzam gling ma ga dhaar sangs rgyas pa'i tshul bstan pa'i tshe na'ng btsun mo'i 'khor la longs spyod pa sogs nye rgyus lam bgrod cing spangs rtogs mthar phyin par gsungs te/ dus 'khor bsdus rgyud las/ mi rnams dgrol ba'i don du sras dang bcas pa rgyal ba'i bdag po las kyi sar ni rab bzhugs te/ /mngal ni rab tu bzung bar mdzad cing mchog gi thugs rje dag gis byang chub bskyed par mdzad nas
Sheja Dzo Chapter 2.2 volume1 (page 297)
ni/ /nyon mongs dang ni bdud rnams bcom nas sa yi steng gi gnas su chos kyi 'khor lo rab bskor te/ sprul pa sgyu ma mdzad nas slar yang bcom ldan 'das ni dag pa'i sku can de nyid kho na'o/
/zhes dang/ 'grel chen las/ sangs rgyas bcom ldan 'das sngar sa bcu gnyis kyi dbang phyug tu gyur pa/ mkhas pa sgyu 'phrul chen po 'chang ba sgyu 'phrul (om 70 na) chen po'i mig 'phrul dang ldan pa/ 'phags pa'i yul du lum bi niir shaakya'i rigs mi'i dbang po zas gtsang ma'i lha mo sgyu 'phrul chen mo'i lhums nas bltams pa ni gzhon nu don kun grub pa yin la/ zhes dang/ rgyud gzhan las kyang gsal bar 'byung ngo/
/bzhi pa ni/ 'og min la yang don rtags rig gsang rtog /jig rten drug tu sangs rgyas gsang bas bshad/ /'tshang rgya ba'i gnas 'og min ces pa la'ng mtha' dpyad na mdo rgyud rnams las rgya che chung 'ga' zhig tu bshad cing/ grub pa'i slob dpon sangs rgyas gsang bas mdzad pa'i spyan 'grel las/ don gyi 'og min chos kyi dbyings te sangs rgyas bzhugs gnas yin zhing de'i gong na gzhan med pa'i phyir ro/
/rtags kyi 'og min dbyings dang ye shes dbyer med kyi rtags su gzhal yas khang gi dbyibs dang kha dog tu snang ba ste longs spyod rdzogs sku'i bzhugs gnas yin zhing chos kyi dbyings mtshonbyed kyi rtags de'i gong na gzhan med pa'i phyir ro/
/rig pa'i 'og min dngos po'i gnas lugs ji lta ba bzhin rtogs pa rig pa'i ye shes te/ dag pa gnyis ldan gyi chos sku'i bzhugs gnas yin zhing de'i gong na rig pa gzhan med pa'i phyir ro/
/gsang ba'i 'og min yum gyi mkha' ste/ gsang ba sku'i bzhugs gnas yin zhing/ gnas kyi yon tan gong na gzhan med pa'i phyir ro/
/rtog pa'i 'og min las dang po pas 'og min gyi gzhal yas khang bsgom pa ste/ lhag
Sheja Dzo Chapter 2.2 volume1 (page 298)
pa'i ting nge 'dzin gyi dkyil 'khor gyi bzhugs gnas yin zhing/ don spyi 'dzin byed kyi rtog pa de'i gong na gzhan med pa'i phyir ro/
/'jig rten gnas kyi 'og min gtsang ma ris kyi lha lnga'i yang steng ste/ 'phags pa rnams kyi bzhugs gnas yin zhing gzungs khams kyi gnas de'i gong na gzhan med pa'i phyir ro/
/zhes bshad do/
/gzhan yang/ (om 70 ba) yang dag don dang rang snang stug po bkod/ /rang bzhin sprul gnas gtsang ris 'og min rnams/ /sku gsum zhing du klong chen rab 'byams bzhed/ /sngar bshad pa de'ng bsdu na 'og min rigs gsum du 'du ste/ mtha' dbus phyogs cha gang du'ng bzhag tu med cing spros pa thams cad dang bral ba'i ngo bo sangs rgyas kyi sa mthar thug gam bgrod bya dam pa ste yang dag don gyi 'og min zhes bya'o/
/chos sku'i dbyings las ye shes chen po'i snang bar rang byung ba 'od kyi gzhal yas khang dang gtso 'khor du snang ba ye shes lnga'i rigs su lhun gyis grub cing dus thams cad du 'pho 'gyur med pa rigs lnga so so'i dkyil 'khor gyi tshom bu nam mkha'i dbyings kyi mtha' klas par rang snang ba ni 'og min chen po stug po bkod pa zhes bya'o/
/gdul bya sa la gnas pa rnams kyi don du dbus na 'og min khang bu brtsegs pa sogs rigs lnga'i zhing du snang ba ni rang bzhin sprul sku'i zhing gi 'og min dang/ 'dres ma'i don du mi mjed la sogs pa 'gro ba sems can gyi snang ba dang mthun pa'i gnas kyi mchog rang rang gi jig rten de'i gzugs kyi khams bsam gtan yin pa'i gtsang ma ris kyi lha lnga'i gnas kyi 'og min rags pa'i dngos po ma yin pa/ dang ba 'od kyi rang bzhin las grub pa'i gnas/ gzhal yas khang la sogs pa bkod pa'i bye brag sna tshott pas brgyan pa ni gtsang gnas kyi 'og min yongs su grags pa ste/ snga ma gnyis chos sku dang longs sku'i zhing/ phyi ma gnyis ni sprul sku'i gnas te sku gsum gyi zhing du kun
Sheja Dzo Chapter 2.2 volume1 (page 299)
mkhyen klong chen rab 'byams bzang pos bzhed do/
/gzhan yang dngos btatt khyad sogs bshad tshul mang/ /de dag las gzhan yang 'og min gyi gnas la bod kyi mkhas pa rnams kyis dngos dang btags pa'i khyad par sogs bshad tshul dang dgag (om 71 na) sgrub mang du spros par snang yang 'dir ma smos la/ snying po lta bu thams cad mkhyen pa sgrol ba'i mgon pos/ 'og min stug po bkod pa'i zhing la'ng rjes mthun pa sa brgyad dgu la snang ba dang/ cung zad bsgribs pa'i zhing khams sa bcu pa ba la snang ba dang/ shin tu dag pa'i zhing khams sangs rgyas kho na la snang ba ste dngos btags la phye na gsum yod la/ de gsum la rim par btags pa ba/ tsam po dang/ khyad par can gsum du brda sbyar na rung ngo/
/de la longs sku'i zhing khams zhes bya zhing/ lang gshegs las gzugs khams yin pa dang gnas gtsang ma'i 'og min ma yin par yang bshad pa ni lha'i dbang phyug chen po'i gnas de yin la/ der 'tshang rgya tshul bshad pa 'di'ng longs sku 'tshang rgya tshul ma yin te/ mchog gi sprul sku ston tshul zhig yin la/ sprul sku de ni byang sems rnams la snang bas rtsa ba dang stong gsum du mdzad pa bcu gnyis ston pa ni des sprul paj'i yan lag nyid do/
/de lta bu'i 'og min de'ng byang sems mos spyod shas che ba rnams dang/ ma dag pa'i sa la gnas pa'i 'phags pa rnams kyi thun mong gi dge ba'i las kyis bsgrubs pa yin pas rgya tshad nges pa dang/ rnam par snang mdzad kyis gsar du bsgrubs par bshad pas stug po bkod pa ni ma yin te bde ba can bzhin no/
/dus 'khor las/ gtsang ma'i gnas la sogs par bcom ldan gang zhig rnam par gzhugs pa nyan thos rnams kyi slad du ste/ /zhes gsungs pa'i gtsang gnas kyang de dang don gcig pa yin la/ mdo las de mtsang gnas min par gsungs pa ni nyan thos kyi sde snod las gsungs pa'i gtsang ma'i
Sheja Dzo Chapter 2.2 volume1 (page 300)
gnas lnga po de rnams min pa la dgongs pa'i phyir/ spyir gtsang gnas yin pa mi 'gal lo/
'di byang sems 'phags pa kho na'i spyod yul yin pa dang nyan thos kyi don ces pa'ng mi 'gal te/ 'di ni (om 71 ba) nyan thos la sogs pa thun mong gi gdul bya rnams la chos 'khor skor ba'i mchog gi sprul sku rnams sprul pa'i gzhi yin pas de ltar gsungs pa'i phyir ro/
/spyir theg chen kho na'i khayd chos dag pa'i zhing sprul sku'i zhing khams su gyur pa la'ng mchog dman gnyis yon de/ byang sems 'phags pa gtso che ba'i dge rtsa las grub pa bde ba can la sogs pa ni khams gsum du mi gtogs pa'i dag zhing rang dbang can yin la/ 'di ni gzugs khams su gtogs par bshad pas ma dag pa'i zhing la brten pa dang/ lang gshegs las/ lha yi pho brang 'og min pa'o/
/zhes kyang gsungs pas dbye ba phyed dgos par bzhed do/
/ston pa mgnon par rdzogs par 'tsang rgya ba'i bzhed pa tha dad kyi skabs gnyis pa'i 'grel pa'o/
/